Prince Valiant (cinta de 1954)

:*Iste articlo ye sobre una cinta estausunidense de 1954 de cine d'aventuras de capa y espada; ta atros usos, se veiga *'Prince Valiant (desambigación)** y **Prince Valiant (cinta)***.

***Prince Valiant*** (títol orichinal en [[Idioma anglés|anglés]], en [[Idioma aragonés|aragonés]] ***Prencipe valient*** u ***Prencipe Valiant***, estrenada en [[Aragón]] con o suyo títol traduciu enta lo [[Idioma castellano|castellano]] como ***El prícipe valiente**'') ye una [[cinta]] de [[cine estausunidense]] de [[cine d'aventuras]] de [[Cine de capa y espada|capa y espada]] estrenada l'anyo [[1954]], dirichida por [[Henry Hathaway]] seguntes un [[guión adaptau]] por [[Dudley Nichols]] (basau en o personache de [[cómic]] ''[[Prince Valiant]]'', creyau por [[Hal Foster]] en [[1937]]), con una [[banda sonora orichinal]] de [[Franz Waxman]], una [[dirección de fotografía]] de [[Lucien Ballard]], una [[producción cinematografica]] de [[Robert L. Jacks]] ta la [[productora cinematografica]] ''[[20th Century-Fox]]'' y un [[elenco]] d'o cual en fan parte, entre d'atros [[actor]]s, [[Robert Wagner]], [[James Mason]], [[Janet Leigh]], [[Debra Paget]], [[Sterling Hayden]], [[Victor McLaglen]], [[Donald Crisp]], [[Brian Aherne]], [[Barry Jones]], [[Mary Philips]], [[Howard Wendell]], [[Tom Conway]], [[Primo Carnera]], [[Don Megowan]], [[Richard Webb]], [[Jarma Lewis]], [[Neville Brand]], [[John Davidson]], [[John Dierkes]], [[Otto Waldis]], [[Percival Vivian]], [[Robert Adler]] y [[Michael Rennie]].

''Sligon'' ye un [[Paganismo|pagano]] que ha usurpau lo reino [[Vikingos|vikingo]] d'Escandinavia, fendo fuera a lo suyo rei [[Cristianismo|cristiano]], que s'ha refuchiau con su muller y su fillo, ''Valiant'', en a corte d'o [[rei Arturo]]. En creixer y fer-se un choven, ninvían a ''Valiant'' enta [[Camelot]] ta que sía lo suyo mayestro ''sir [[Gawain]]'', un d'os caballers d'a [[Mesa Redonda]]. Bel dia ''Valiant'' descubre a vikingos partidarios de ''Sligon'' charrando con un caballero vestiu de negro. Consigue fuyir y troba a ''sir Gawain'', qui lo leva enta lo rei Arturo, qui decide que Valiant sía l'[[escudero]] de ''sir Gawain''. Un atro d'os caballeros, ''sir Brack'', li ufre acompanyar-lo dica lo lugar a on heba trobau a lo caballero negro, pero en separar-se en plegar-ie, ''Valiant'' ye atacau y queda feriu por una flecha, logrando fuyir ta refuchiar-se en a cort d'o ''rei Luke'', a on s'enamora d'una d'as suyas fillas, a ''princesa Aleta'', encara que han de mantener amagau o suyo amor en desaprobar o rei los oríchens vikingos de ''Valiant'', a la vegada que ''Ilene'', l'atra filla, siente atracción por ''sir Gawain''. En tornar en Camelot, ''Valiant'' descubre que ''sir Gawain'' ha estau greument feriu a la vegada qie ''sir Brack'' ha desapareixiu, y prencipia a sospeitar d'él. Bien luego ''Valiant'' se fa pasar por ''sir Gawain'' en un torneyo ta ganar a mano d'a ''princesa Aleta'', pero lo vence un atro caballero, que resulta estar l'autentico ''Gawain'', motivo por o cual ''Valiant'' (que por respeto a ''Gawain'' amaga lo suyo amor por ''Aleta'') ye castigau. Pero recibe l'[[aniello]] de su pai y para cuenta de que iste ye en periglo y marcha en a suya busca, nomás que ta estar capturau por vikingos de ''Sligon'', que ha pactau con o ''Caballero Negro'' la suya entrega a cambio d'aduya ta derrocar a lo ''rei Arturo''. ''Sligon'' tamién fa presonera a ''Aleta'' y presiona a ''Valiant'' ta que confiese qui son os vikingos cristianos. Tanimientres, istos organizan una rebelión que consigue matar a ''Sligon''. Agora ''Valiant'' ha de tornar en Camelot con ''Aleta'' ta advertir a ''Arturo'' d'a traición de ''sir Brack'' y evitar o suyo derrocamiento.

A cinta s'ambienta en bel momento indeterminau de l'[[Alta Edat Meya]] en l'actual [[Reino Uniu]] y en l'actual [[Suecia]], y las suyas escenas se filmoron en o [[castiello d'Eilean Donan]] en [[Dornie]] ([[Highland]]), en o [[castiello de Duart]] ([[Argyll and Bute]]) y en o [[castiello de Braemar]] en [[Braemar]] ([[Aberdeenshire]]) en [[Escocia]], en o [[castiello de Caernarfon]] en [[Caernarfon]] ([[Galas]]) y en o [[castiello d'Alnwick]] en [[Alnwick]] ([[Northumberland]]) y [[Warwick]] ([[Warwickshire]]) en [[Anglaterra]] en o [[Reino Uniu]], y en [[Los Angeles]] y atros puestos de [[California]] en [[Estaus Unius]], amás d'en os ''[[20th Century Fox Studios]]'' tamién en Los Angeles.

== Elenco ==


== Se veiga tamién ==
* [[Cine en 1954]].
* [[Cintas de 1954]].

== Referencias ==


== Vinclos externos ==

*  [https://www.imdb.com/title/tt0047365/ ''Prince Valiant''] en [[Internet Movie Database]].
*  [https://www.tcm.com/tcmdb/title/87144/enwp ''Prince Valiant''] en [[TCM Movie]].
*  [https://catalog.afi.com/Catalog/moviedetails/51307 ''Prince Valiant''] en l**American Film Institute Catalog* de l*'American Film Institute''.